
המזכירות הפדגוגית 
הפיקוח על הוראת היסטוריה בחברה הערבית מדינת ישראל

מורים יקרים שלום  רב, 
אנו מתארגנים לקראת  יישום הנחיותיו של שר החינוך לגבי מתווה בגרויות במקצוע היסטוריה בחברה הערבית. בהמשך לדברי שר החינוך, רפורמת המח"ר כפי שתוכננה לא תמשך.  להלן הנחיות לגבי מתווה הלימודים בשכבות הגיל השונות: 

· שכבת י' בתשפ"ג: עבור שכבה י' תשפ"ג שהחלה השנה במתווה המח"ר ייעשו ההתאמות הבאות: 
1. כיתות י' תשפ"ג מצטרפות למתווה הקיים כיום בשכבה יא  , משמע הבחנות פנימית במקצוע היסטוריה בחברה הערבית.
2. תכנית הלימודים והיקף השעות יהיו בהתאם למתווה האמור של  3 שעות לימוד לכל יחידת לימוד. 
3. תכנית הלימודים תהיה זהה לתכנית הלימודים הנלמדת כעת בכיתות יא-יב. 
4.  מבנה ההבחנות בכיתות י' הינו כדלקמן:
דיווח הציונים יתבצע כבעבר,  באמצעות התוכנות לניהול פדגוגי: ציון אחד עבור הערכה חלופית(30%), וציון נוסף עבור 70% כחלופה להיבחנות החיצונית. 
אנו ממליצים לבתי הספר להמשיך ולבצע את המשימות המקוונות ולשלב את הציונים בתוך ההערכה הבית ספרית. 
אנו נמשיך להעלות משימות בצוע לפלטפורמות הדיגיטליות כפי שהובטח, וניתן סיוע בהוראת משימות אלה ככל שנדרש, בהדרכה ובפיתוח המקצועי.  
מומלץ שההערכה הבית ספרית בהיקף 70% תכלול גם מבחנים המבוססים  על התבניות של המבחן  שפורסמו באתר המפמ"ר.
5. הפיתוח המקצועי הכולל התמקצעות בלמידה עצמאית, הערכה באמצעות  משימות  בצוע ,  והוראה והערכה של מיומנויות  ימשך כרגיל. מומלץ להמשיך ולהשתלם – תהליכים אלו ימשיכו להיות חלק מתהליכי הלמידה , הוראה והערכה. 

· שכבת י' בתשפ"ד : מתווה הערכה ולמידה קבוע למקצועות המורשת החברה והרוח עבור התלמידים העולים לכיתה י' בשנה הבאה, יתפרסם עד סוף חודש מרץ מתוך הכרה בחשיבות וברלוונטיות של מקצועות אלה , ומתוך רצון  לקדם מיומנויות ולמידה עצמאית תוך שמירה על יציבות והדרגתיות.
אני וצוות המדריכים  זמינים לכל שאלה ועניין.  מפגש זום איתי יתקיים ביום ג' בתאריך 17.1.2023 בשעה 17:00

בכבוד רב, 
מורשד מוחיי אלדין 
מפמ"ר היסטוריה בחברה הערבית 

העתקים:
ד"ר קרן רז נצר, י"ור בפועל למזכירות פדגוגית
אינה זלצמן,  סמנכלי"ת בכירה מינהל פדגוגי
ד"ר טלי יניב, מנהלת אגף ומורשת חברה ורוח 
דוד גל, מנהל אגף בכיר בחינות
שירין נטור חאפי , מנהלת אגף א' חינוך בחברה הערבית
אמירה חיין,  ממונה פדגוגית על החברה הערבית במזכירות הפדגוגית 
מנהלי מחוזות

